Kedy Účinkujú Lieky na Vysoký Krvný Tlak
Prosím Vás,ako skoro sa objaví účinok liekov na vysoký krvný tlak.Od januára užívam ráno PRESTILOL a večer ATORIS.
Dobrý deň,
ďakujeme za Vašu otázku.
Liek Atoris obsahuje účinnú látku atorvastatín, ktorý patrí do skupiny liekov známych ako statíny, čo sú lieky upravujúce tuky (lipidy). Liek Prestilol sa používa na liečbu vysokého krvného tlaku a obsahuje kombináciu liečiv bisoprolol a perindopril. Nástup účinku liekov je však vysoko individuálny a závisí od viacerých faktorov, preto sa nedá s určitosťou povedať, kedy začnú zaberať. V prípade, že aj po mesiaci liečby nastavenej od lekára máte pretrvávajúce ťažkosti s krvným tlakom, je potrebné o tom informovať predpisujúceho lekára, ktorý zváži ďalší postup v liečbe.
Prajem pekný zvyšok dňa.
S pozdravom
Mgr. Emma Halás Haluščíková